Slaget om Arnhem

Slaget om Arnhem var en del av Arnhem-operasjonen under den andre verdenskrig. Det ble utkjempet i og rundt den nederlandske byen Arnhem, byen Oosterbeek, landsbyene Wolfheze og Driel og omegn fra 17. til 26. september 1944. De allierte var klar til å gå inn i Nederland etter å ha feid gjennom Frankrike og Belgia sommeren 1944, etter invasjonen i Normandie. Den stor allierte offensiven, kodenavn «Operasjon Market Garden», hadde som mål å rykke fram fra det frigjorte Belgia rett til midten av Nederland og deretter svinge av mot Tyskland.«About the Battle of Arnhem», Gemeente Arnhem For å oppnå dette måtte broen over Rhinen erobres, men de tyske styrkene viste seg imidlertid å være for sterke. Arnhem var en «bro for langt».«Battle of Arnhem», Regio ArnheimUttrykket A bridge too far referer også til en en spillefilm med samme tittel fra 1977. «Kampene ved Arnheim. Original title: A Bridge Too Far», IMDb Offensiven begynte den 17. september 1944, og var over etter mindre enn 10 dager. Det allierte angrepet ble knust av tyskerne. Dette slaget er vurdert på som en av de siste tyske seierne på Vestfronten.Bates, Aaron Christopher (2020): The Last German Victory: Combat Doctrine and Tactical Performance in Operation Market Garden, September 1944  (PDF), University of Calgary

Operasjon Market Garden ble foreslått av den britiske feltmarskalk Bernard Montgomery, som favoriserte en enkelt offensiv nordover over grenene til elven Nedre Rhinen, slik at den britiske annen armé kunne omgå Vestvollen og angripe Ruhr. Amerikanske luftbårne tropper ble droppet ned i Nederland for å sikre broer og byer langs linjen til den allierte framrykningen. Lengst nord landet den britiske 1. luftbårne divisjon ved Arnhem for å erobre broer over Nederrijn (Nedre Rhinen), støttet av menn fra glideflyregimentet og 1. polske fallskjermbrigade. Det britiske XXX korps var forventet å nå de britiske luftbårne styrkene i løpet av to til tre dager.

1. luftbårne divisjon landet et stykke fra sine mål og ble hemmet av uventet motstand, spesielt fra elementer fra 9. og 10. SS-panserdivisjon. Bare en liten styrke var i stand til å komme fram til Arnhem veibro (nå hetende John Frostbrug) mens framrykningen av hoveddelen av divisjonen ble stoppet i utkanten av byen. XXX korps var ikke i stand til å rykke nordover fra Nijmegen i slaget ved Nijmegen så raskt som planlagt, og de britiske luftbårne troppene ble ikke avløst i henhold til tidsplanen. Etter fire dager ble den lille britiske styrken ved broen overmannet og resten av divisjonen fanget i en liten lomme nord for elven. Fallskjermtroppene kunne ikke forsterkes tilstrekkelig av polakkene eller XXX korps da de ankom den sørlige bredden, og heller ikke av det britiske flyvåpenet Royal Air Forces forsyningsflyvninger. Etter ni dager med kamper ble restene av divisjonen trukket tilbake og evakuert om natten i «Operasjon Berlin». De allierte klarte ikke å rykke videre uten sikre broer over Nederrijn og frontlinjen stabiliserte seg sør for Arnhem. Den første luftbårne divisjon mistet nesten tre fjerdedeler av sin styrke og kom ikke kamp igjen.«Allies slaughtered by Germans in Arnhem», History.com«Operation Market Garden», National Army Museum

 Referanser 

 Eksterne lenker 


Kategori:Operasjoner under andre verdenskrig